Silvía Nótt

Silvía Nótt Sæmundsdóttir (også kjent som Silvia Night) er kunstnernavnet til artisten Ágústa Eva Erlendsdóttir (født 1982). Sæmundsdóttir representerte Island under Eurovision Song Contest 2006 i Athen i Hellas. Hun vant den nasjonale finalen 2006 med 70 prosent av nesten  avgitte stemmer.

I teksten til vinnerbidraget «Til hamingju Ísland» (engelsk versjon: «Congratulations») omtales hun flere ganger som vinneren av Eurovision Song Contest.

Under oppholdet i Athen fremstod Erlendsdóttir overfor teknikere og journalister – i rollen som artisten Silvia Night – som frekk og provoserende. Flere var ikke klar over at Silvía opptrådte som en rollefigur, og i mediene ble hun omtalt som en problematisk og ubehøvlet person. Hennes opptreden i semifinalen 18. mai 2006 ble møtt med høylytte mishagsytringer fra publikum. De europeiske fjernsynsseerne lot seg heller ikke imponere, med 13. plass i avstemningen kvalifiserte hun seg ikke til finalen.

 Eksterne lenker 






Kategori:Islandske musikere
Kategori:Islandske sangere
Kategori:Deltakere i Eurovision Song Contest 2006
Kategori:Eurovision Song Contest-deltakere for Island